**Genopstilling til Alternativets lokalbestyrelse i Hørsholm-Fredensborg, 2022**

Jeg har været med i bestyrelsen i 4 år og har været forperson i 3 år. Det har været spændende, hyggeligt og sjovt, og jeg vil gerne fortsat være medlem af bestyrelsen i den næste periode.

Jeg er biolog, arbejder i Varefakta og bor i Dageløkke med min mand og mine tvillinger på 20 år, som begge tænker på at flytte hjemmefra.

Jeg har været medlem af Alternativet siden 2017, fordi jeg synes, vi er det eneste parti, der tager den grønne omstilling alvorlig og tør byde ind med radikale løsningsforslag, der kan fungere. Herudover brænder jeg for bæredygtig udvikling i bred forstand. Vi skal bevare et sundt og velfungerende velfærdssamfund og mindske uligheden. På lokalt plan vil jeg gerne arbejde de lokale fællesskaber. Vi skal skabes grundlag for at folk nemmere kan gå sammen om lokale bæredygtighedstiltag, som f.eks. lokale energiløsninger, og vi skal bevare udvikle vores bysamfund med fokus på trivsel for borgerne.

Sidste år brugte vi rigtig meget tid på kommunalvalget, KV21. Jeg var kandidat til byrådet i Fredensborg og sammen med bestyrelsen og nogle af vores skønne aktive medlemmer fik vi stablet en rigtig god valgkamp på benene.

I 2022 vil jeg have fokus på at vi fortsat er synlige lokalt og på at koordinere arbejdet mellem kommuneforeningerne i storkredsen så vi kan løfte i flok og arrangere flere møder og andre aktiviteter i fællesskab. Det glæder jeg mig til.

mvh Sidsel Dyekjær